Aalborg Stiftstidende, 1841-10-14
Jfølge Generalmajor Sir Hugh Gonghs Plan skulde Angrebet foretages paa een og samme Tid fra Byens Nordvest- og Sydside (paa denne sidste Side ligge Factorierne). Den 24de landsattes Tropperne, hvis Antal med Jndbegreaf 1000 til Landtjenesten brugte Matroser anslaaes til 32000. Den høire Colonne landede netop i rette Tid, for at forhindre den fuldstændige Ødelæggelse af de fremmedFactorier, imidlertid vare saavel Crenk, det hollandske, som det britiske Hong=Factori allerede udplyndrede af den chinesiske Pobel. Den venstre Colonne under Sir HugtGongh landede henimod Tusmørket ved Landsbyen Ting han og rykkede næste Morgen mod Canton, der ligger 3. (engelske) Miil derfra. J mindre end en halv Time indtoges de mod Vest og med Øst liggende Forter, og efter Middag stormede Generalmajor Burre, med det 17de og 19de Regiment en i det nordostlige Hjørne af Staden beliggende, befæstet Leir, som han indtog og ødelagde. Den commanderende General besluttede nu at storme Cantor selv, men da den hvide Fane den følgende Morgen saaes paa Byens Volde, afsendte han en Tolk og tilstod to Timers Vaabenstilstand, hvorimod han forlangte en Sammenkomst med den chinesiske Overbefalingsmand selv, med hvem han alene vilde underhandle. Da denne imidlertid ikke indfandt sig, berette Sir Hugh Gongh i Natten til d. 27de Mai Alt til et Angreb, som han vilde foretage den 27de om Morgenen i fire Colonner, men en halv Time for den til Angrebet bestemte Tid indtraf en Søofficeer fra Capitain Elliot med Underretning om, at han var traadt i Underhandling med Ørrigheden i Canton, der vilde give Løsepenge for at redde Byen for en Storm, og at han derfor bad ham om at holde inde med Fjendtlighederne, hvilket da ogsaa skete. De betingelser, om hvilke Capt. Elliot d. 27de, Mai blev enig med den cantonske Øvrighed, ere følgende: 1) de tre keiserlige Commissairer og alle Tropperne, med Undtagelse af dem, der høre til Provindsen Canton selv, forlade Staden inden 6 Dage og fjerne sig 200 Li (omtrent 60 engel. Miil, derfra. 2) 6 Millioner Dollars betales inden en Uge til den britiske Krone, een Million betales strax. 3) Foreløbigt blive de britiske Tropper i deres Stillinger; fra ingen af Siderne gjøres videre Forberedelse til igjen at aabne Fjendtlighederne. Betales den bestemte Sum ikke inden 8 Dage, forhøies den med en Million og saaledes fremdeles for hver Uge, Betalingen udebliver. Naar hele Summen er betalt, trække samtlige britiske Tropper sig tilbage udenfor Bocca Tigris og Wangtong tilligemed alle befæstede Puncter indenfor Flodrevieret tilbagegives, men maae ikke armeres, for Anliggenderne mellem begge Nationerne ere ordnede. 4) Skadesløsholdelse for Plyndringen af Factorierne og Ødelæggelsen af den spanske Brig, Bilbainok, som fandt Sted 1839. skal erlægges inden 1 Uge. 5) Gouverneuren i Canton skal fra de tre Commissaiter tilveiebringe en Fuldmagt til at afslutte denne Overeenskomst. - Denne Overeenskomst har hverken fundet bifald hos Englænderne i China eller i Ostindien, og man kan vistnok heller ikke andet end finde det besynderligt, at Capitain Elliot atter giver Slip paa alle de Fordele, Tropperne have tilkjæmpet, og næsten ganske træder tilbage i samme Stilling, han havde inde for Stridens Begyndelse. Det Jndtryk, som denne hans Beslutning har havt paa Flaaden og Hæren, kan man tildeels gjøre sig et Begreb om, naar man hører, at den midlertidige Chef for Flaaden, Sir Senhouses Død den 13de Juni temmeligt almindeligen tilskrives Fortrædeligheden over Elliots ufornuftige Indgriben i de militaire Operationer. Ogsaaa SirHugh Gongh beklager sig for Lord Anckland over ham. Efterat 5 Millioner vare betalte og Sikkerhed stillet for den sjette, indskibede de britiske Tropper sig den 1ste Juni, den britiske Fane nedtoges af de fire crobrede Forter og Expeditionscorpset vendte tilbage til dets tidligere Stilling ved Ting han. Englændernes Tab ved dette Tog mod Canton er meget betydeligt i Forhold til de Tropper, der deeltage deti De chinesiske Soldater have i disse sidste Fægtninger kjæmpet med usædvanlig Tapperhed. De skulle i de forskjellige Træfninger have tabt 2000 Mand. - Capitain Elliot har erklæret, at han paa ny vil blokere Canton, saasnart Chineserne lægge Hindringer iveien for Handelen imellem denne By og den nye britiske Besiddelse Hongkong.